ත්‍රස්තවාදය පරාජය කිරීමෙන් පසු බිම්බෝම්බ ඉවත්කිරීමේ ක්‍රියාවලිය ඇතුළු යාපනයේ සිදුව ඇති විවිධ අංශවල සංවර්ධනය පිළිබඳව ප්‍රසාදය පළ කරන බව එක්සත් ජනපද රාජතාන්ත්‍රික නියෝජිත පිරිස යාපනයේ හමුදා මූලස්ථානයේ දී ප්‍රකාශ කෙළේය.මෙහිදී ඔවුන් හමුවේ කරුණු දැක්වූ මේජර් ජනරාල් මහින්ද හතුරුසිංහ මහතා 2009 සිට මේ දක්වා යාපනයේ ආරක්ෂක බළකායන්ගේ ශක්තිය බෙහෙවින් අඩුකර ඇති බව ප්‍රකාශ කළේය.ඒ සමඟම හමුදාව කිසිසේත් සිවිල් පරිපාලනයට සහභාගී නොවන බවද ඔහු පැහැදිලි කෙළේය.